ଏକରକୁ ହେକ୍ଟର ଦର୍ଶାଉଛି ପ୍ରଶାସନ\nମାଲକାନଗିରି,୨୫।୧୨(ଡି.ଏନ୍.ଏ.)-ଜଣେ ଚାଷୀ ଜଳସେଚିତ ଜମିରୁ ଏକର ପ୍ରତି ୧୪ କୁଇଣ୍ଟାଲ, ଅଣ ଜଳସେଚିତ ଜମିରୁ ୧୨ କୁଇଣ୍ଟାଲ ଧାନ ମଣ୍ଡିରେ ବିକ୍ରି କରିପାରିବେ।\nଏକରକୁ ହେକ୍ଟର ଦର୍ଶାଉଛି ପ୍ରଶାସନ\t December 25th, 03:50 AM December 25th, 03:50 AM\nମାଲକାନଗିରି,୨୫।୧୨(ଡି.ଏନ୍.ଏ.)-ଜଣେ ଚାଷୀ ଜଳସେଚିତ ଜମିରୁ ଏକର ପ୍ରତି ୧୪ କୁଇଣ୍ଟାଲ, ଅଣ ଜଳସେଚିତ ଜମିରୁ ୧୨ କୁଇଣ୍ଟାଲ ଧାନ ମଣ୍ଡିରେ ବିକ୍ରି କରିପାରିବେ। ୩ ଦିନ ମଧ୍ୟରେ ବିକ୍ରି ଅର୍ଥ କୁଇଣ୍ଟାଲ ପ୍ରତି ୧୫୫୦ଟଙ୍କା ହିସାବରେ ସେମାନଙ୍କ ବ୍ୟାଙ୍କଖାତାରେ ଜମା ହୋଇଯିବ। ଏହା ଥିଲା ଚଳିତ ବର୍ଷ ପାଇଁ ସରକାରଙ୍କ ଗାଇଡ ଲାଇନ। କିନ୍ତୁ ମାଲକାନଗିରି ଜିଲାର କେତେକ ଲ୍ୟାମ୍ପ କର୍ମଚାରୀ ଅନଲାଇନ ପଞ୍ଜୀକରଣ ସମୟରେ ଏକରକୁ ହେକ୍ଟର ଦର୍ଶାଇଥିବାରୁ ଅନେକ ଚାଷୀ ଧାନ ବିକିବେ କି ନା, ସେନେଇ ଚିନ୍ତାରେ ପଡ଼ିଛନ୍ତି। ଏହି ଭୁଲ ସଂଶୋଧନ ପାଇଁ ଚାଷୀମାନେ ଜିଲାପାଳ, ଜିଲା ଯୋଗାଣ ଅଧିକାରୀ, ଉପଜିଲାପାଳ, କୃଷି ବିଭାଗ ଏବଂ ସମ୍ପୃକ୍ତ ଲ୍ୟାମ୍ପ ପରିଚାଳନା ନିର୍ଦ୍ଦେଶକଙ୍କୁ ବାରମ୍ବାର ଜଣାଇ ସାରିଛନ୍ତି। କିନ୍ତୁ ଫଳ ଶୂନ ହେଉଥିବା ଗୋରାଖୁଣ୍ଟା ସରପଞ୍ଚ ଏରା ପଡ଼ିଆମୀ ଅଭିଯୋଗ କରିଛନ୍ତି। ଏରାଙ୍କ ଅନୁଯାୟୀ, ଶିଖପାଲ୍ଲୀ ମଣ୍ଡିରେ ଧାନ ବିିକିବା ପାଇଁ ଗୋରାଖୁଣ୍ଟା, ଶିଖପାଲ୍ଲୀ, ତଣ୍ଡାପାଲ୍ଲୀ, ମାଟାପାକା, ଇରାଲଗନ୍ଧି ପଞ୍ଚାୟତର ଚାଷୀ ପଞ୍ଜୀକୃତ ହୋଇଥିଲେ। କେବଳ ଗୋରାଖୁଣ୍ଟା ପଞ୍ଚାୟତରେ ପଞ୍ଜୀକୃତ ଚାଷୀଙ୍କ ୨୨୫୦ ଏକର ଚାଷଜମି ରହିଛି। କିନ୍ତୁ ମାତ୍ର ୭୪ ଜଣ ଚାଷୀଙ୍କ ନାମ ପଞ୍ଜୀକୃତ ଥିବା ଓ ସେମାନଙ୍କ ୪୩୫ ଏକର ଧାନ ଜମି ରେକର୍ଡରେ ଦର୍ଶାଯାଇଛି। ତାହା ପୁଣି ଏକର ବଦଳରେ ହେକ୍ଟର ଲେଖାଯାଇଛି। ତେଣୁ ପ୍ରତି ଚାଷୀଙ୍କ ଦେଢ଼ ଏକର ଜମିର ଧାନ ବିକ୍ରି ହୋଇପାରୁ ନାହିଁ। ଏରା ପୁନର୍ବାର ଅଭିଯୋଗ କରିଛନ୍ତି ଯେ, ବର୍ତ୍ତମାନ ସୁଦ୍ଧା ଶିଖପାଲ୍ଲୀ ମଣ୍ଡିରେ ଚାଷୀଙ୍କ ୬ ଥର ୨୦% ଧାନ ବିକ୍ରି ହୋଇଛି। ଏଯାବତ୍ ଚାଷୀ ସେମାନଙ୍କ ବିକ୍ରି ଅର୍ଥ ପାଇନାହାନ୍ତି। ଯେଉଁମାନେ ଧାନ ବିକ୍ରି କରିଛନ୍ତି, ସେମାନଙ୍କ ଠାରୁ ୫ରୁ ୧୦ କେଜି ବାଧ୍ୟତାମୂଳକ କଟାଯାଇଛି। ଏହାର ସଂଶୋଧନ ପାଇଁ ବାରମ୍ବାର ଅଭିଯୋଗ କଲେ ମଧ୍ୟ କେହି ଦୃଷ୍ଟି ଦେଉ ନଥିବାରୁ ବାଧ୍ୟହୋଇ ଚାଷୀମାନେ ଆଗାମୀ ଦିନର ମାଲକାନଗିରି-କାଲିମେଳା ମୁଖ୍ୟରାସ୍ତା ଅବରୋଧ କରିବେ। ଏଥିରେ ୫ଟି ପଞ୍ଚାୟତର କ୍ଷତିଗ୍ରସ୍ତ ଚାଷୀ ଅଂଶଗ୍ରହଣ କରିବେ ବୋଲି ସୂଚନା ମିଳିଛି। ଏ ସମ୍ବନ୍ଧରେ ଜିଲା ଯୋଗାଣ ଅଧିକାରୀ ଅଭିମନ୍ୟୁ ମହାନ୍ତି କହିଛନ୍ତି ଯେ, ଗୋରାଖୁଣ୍ଟା ଚାଷୀମାନେ ସେମାନଙ୍କର ପଟ୍ଟାରେ ଥିବା ତ୍ରୁଟି ସଂଶୋଧନ କରି ଆଣିଲେ ସେମାନଙ୍କର ସମସ୍ୟା ସମାଧାନ ହୋଇପାରିବ।
